บริษัทอสังหาริมทรัพย์แผ่รังสีเจิดจ้า
นายปิยะ ประยงค์ ประธานเจ้าหน้าที่บริหาร กลุ่มธุรกิจพฤกษาเรียลเอสเตท บริษัท พฤกษา เรียลเอสเตท จำกัด (มหาชน) เปิดเผยถึงผลประกอบการครึ่งปีแรก (ม.ค.- มิ.ย.2560) ว่า สามารถทำยอดขายได้ 26,150 ล้านบาท เติบโตเพิ่มขึ้น 20.9% เทียบกับช่วงเดียวกันของปีก่อน โดยยอดขายที่เติบโตหลักๆ มาจากการเปิดขายคอนโดมิเนียมใหม่ 3 โครงการ ซึ่งได้รับการตอบรับที่ดีมาก คือ เดอะทรี สุขุมวิท 71-เอกมัย, เดอะรีเซิร์ฟ ทองหล่อ และแชปเตอร์วัน ชายน์ บางโพ นอกจากนี้ บริษัทยังสามารถทำรายได้รวม 20,554 ล้านบาท และกำไรสุทธิ 2,425 ล้านบาท,สำหรับภาพรวมตลาดอสังหาริมทรัพย์ในกรุงเทพฯและปริมณฑลช่วงครึ่งปีแรก ด้านยอดขายยังเติบโตอยู่ที่ 16% ถือว่าเติบโตกว่าที่คาดการณ์ไว้ โดยคาดว่าตลอดทั้งปี 2560 ตลาดจะโตอยู่ที่ 7% ซึ่งสะท้อนให้เห็นว่าภาคอสังหาริมทรัพย์เริ่มมีการฟื้นในทิศทางที่ดีขึ้น ผู้ประกอบการปรับกลยุทธ์ให้สอดคล้องกับภาวะเศรษฐกิจเน้นรุกตลาดพรีเมียมเพื่อขยายฐานลูกค้าระดับบน และมีการขยายธุรกิจอื่นๆ ที่สามารถสร้างรายได้อย่างต่อเนื่อง,ด้านนายเศรษฐา ทวีสิน กรรมการผู้จัดการใหญ่ บริษัท แสนสิริ จำกัด (มหาชน) กล่าวว่า ผลประกอบการครึ่งปีแรกเป็นที่น่าพอใจ มีกำไรสุทธิ 1,316 ล้านบาท ส่วนรายได้รวมอยู่ที่ 15,784 ล้านบาท ขณะที่ยอดขายปัจจุบัน (9 ส.ค.2560) อยู่ที่ 18,700 ล้านบาท หรือเกือบ 50% จากเป้าหมายล่าสุดที่มีการปรับใหม่เป็น 40,000 ล้านบาท,นายอนุพงษ์ อัศวโภคิน ประธานเจ้าหน้าที่บริหาร บริษัท เอพี (ไทยแลนด์) จำกัด (มหาชน) กล่าวว่า บริษัทมีอัตราการเติบโตสูงเป็นประวัติการณ์ มีรายได้ครึ่งปีแรกรวม 10,593 ล้านบาท เติบโตจากช่วงเดียวกันของปี 2559 ถึง 23% ด้านกำไรสุทธิอยู่ที่ 1,157 ล้านบาท เพิ่มขึ้น 18% เทียบกับช่วงเดียวกัน ของปี 2559 ที่มีกำไรเท่ากับ 981 ล้านบาท,นายณัฐพงศ์ คุณากรวงศ์ ประธานเจ้าหน้าที่บริหาร บริษัท เอสซี แอสเสท คอร์ปอเรชั่น จำกัด (มหาชน) กล่าวว่า ผลการดำเนินงานของบริษัทครึ่งปีแรกมีรายได้ 4,616 ล้านบาท เป็นไปตามแผนธุรกิจที่วางไว้ ทั้งนี้ ในครึ่งปีหลังนี้บริษัทมีแผนเปิดโครงการใหม่ทุกระดับราคาอีก 9 โครงการ มูลค่ารวม 11,450 ล้านบาท.
นายปิยะ ประยงค์ ประธานเจ้าหน้าที่บริหาร กลุ่มธุรกิจพฤกษาเรียลเอสเตท บริษัท พฤกษา เรียลเอสเตท จำกัด (มหาชน) เปิดเผยถึงผลประกอบการครึ่งปีแรก (ม.ค.- มิ.ย.2560) ว่า สามารถทำยอดขายได้ 26,150 ล้านบาท เติบโตเพิ่มขึ้น 20.9%
อสังหาริมทรัพย์,ยอดขายเติบโต,ปิยะ ประยงค์,เศรษฐา ทวีสิน,อนุพงษ์ อัศวโภคิน